อภิชาต ศักดิเศรษฐ์

อภิชาต ศักดิเศรษฐ์ (เกิด 9 ตุลาคม พ.ศ. 2503) เป็นนักการเมืองชาวไทย เคยเป็นสมาชิกสภาผู้แทนราษฎรจังหวัดนครศรีธรรมราช 3 สมัย และเป็นอดีตรองเลขาธิการพรรคประชาธิปัตย์

ประวัติ 
อภิชาต ศักดิเศรษฐ์ เกิดเมื่อวันที่ 9 ตุลาคม พ.ศ. 2503 เป็นบุตรของนายกรึก และนางช้อย ศักดิเศรษฐ์ และเป็นน้องชายของชำนิ ศักดิเศรษฐ์ เขาสำเร็จการศึกษาจากโรงเรียนสวนกุหลาบวิทยาลัย และระดับปริญญาตรี สาขาวิชาการหนังสือพิมพ์ และระดับปริญญาโท สาขาวารสารสนเทศ จากจุฬาลงกรณ์มหาวิทยาลัย

อภิชาต ศักดิเศรษฐ์ สมรสกับนางพนิดา ศักดิเศรษฐ์

การทำงาน 
อภิชาต ศักดิเศรษฐ์ เคยทำงานเป็นผู้สื่อข่าวและเป็นหัวหน้าข่าวที่หนังสือพิมพ์มติชน

อภิชาต ศักดิเศรษฐ์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 3 ครั้ง คือ ในปี 2550 และ 2554

ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 49 แต่ไม่ได้รับเลือกตั้ง ต่อมาในปี 2564 นายอภิชาต ศักดิเศรษฐ์ ได้ลงสมัครรับเลือกตั้งนายกเทศมนตรีนครนครศรีธรรมราช แต่ไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 22

สมาชิกสภาผู้แทนราษฎร 
อภิชาต ศักดิเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครศรีธรรมราช สังกัดพรรคประชาธิปัตย์

เครื่องราชอิสริยาภรณ์

อ้างอิง 

บุคคลจากจังหวัดนครศรีธรรมราช
นักหนังสือพิมพ์ชาวไทย
นักการเมืองไทย
สมาชิกสภาผู้แทนราษฎรจังหวัดนครศรีธรรมราช
พรรคประชาธิปัตย์
บุคคลจากโรงเรียนสวนกุหลาบวิทยาลัย
นิสิตเก่าคณะนิเทศศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.